Diari Oficial de la Generalitat Valenciana


Sumari del DOGV 3359, del 27-10-1998 (1998/8301)

RESOLUCIÓ de 28 de setembre de 1998, de la Universitat de València, per la qual es fa oferta pública d'una plaça de tècnic superior d'investigació d'aquest organisme, amb contracte laboral eventual. (Projecte: «Paper de l'òxid nítric en la resposta gastrointestinal a l'estrès: implicació fisiopatològica i bases d'actuació farmacològica»).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3359

Data del DOGV
:   27-10-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/8301


Data del document
:   28-09-1998

Organisme emissor
:   Universitat de València

Tipus de document
:   Resolució

RESOLUCIÓ de 28 de setembre de 1998, de la Universitat de València, per la qual es fa oferta pública d'una plaça de tècnic superior d'investigació d'aquest organisme, amb contracte laboral eventual. (Projecte: «Paper de l'òxid nítric en la resposta gastrointestinal a l'estrès: implicació fisiopatològica i bases d'actuació farmacològica»). [1998/M8301]
  
El Rectorat de la Universitat de València, fent ús de les atribucions que li confereix l'article 18 en relació amb l'article 3 de la Llei de Reforma Universitària, fa oferta pública d'una plaça de tècnic superior d'investigació d'acord amb les bases següents:
  
1) Denominació del lloc de treball
  
Tècnic superior d'investigació.
  
2) Classificació del lloc de treball
  
Grup: A
  
Complement de destinació: 20
  
Complement específic: E024
  
3) Objecte i període:
  
Treball d'investigació de farmacologia gastrointestinal contractat per a la gestió de la participació de la Universitat de València en el projecte per aprofundir en l'estudi de la regulació neurohormonal de la funció gastrointestinal.
  
La durada del contracte estarà vinculada a la durada del projecte i la disponibilitat de pressupost.
  
4) Jornada de treball
  
Vuit hores setmanals.
  
5) Perfil de la plaça
  
Farmacologia gastrointestinal.
  
6) Requisits dels aspirants
  
- Tenir nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), sobre l'accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser de qualsevol d'aquells estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el Tractat Constitutiu de la Unió Europea.
  
- Tenir complerts 18 anys el dia en què finalitze el termini de presentació de sol·licituds.
  
- Llicenciatura en Farmàcia o Medicina.
  
- Coneixements acreditats d'anglès a nivell de tercer curs de l'Escola Oficial d'Idiomes o titulació homologada.
  
- No estar inhabilitat per a l'exercici de funcions públiques.
  
- No haver estat separat mitjançant expedient disciplinari de qualsevol administració o treball públic.
  
7) Mèrits preferents
  
- Doctorat.
  
- Publicacions relacionades en el tema.
  
- Experiència en determinació de secreció àcida gàstrica, tècniques de valoració de la integritat mucosa gàstrica, bany d'òrgans aïllats, valoració de fluix sanguini per tècniques de làser doppler.
  
8) Sistema selectiu de la plaça
  
Valoració del currículum dels aspirants (d'acord amb el barem que figura a l'annex II).
  
Entrevista amb el tribunal.
  
9) Tribunal
  
El tribunal qualificador és el que figura a l'annex III d'aquesta convocatòria.
  
Els membres del tribunal hauran d'abstenir-se d'intervenir quan es troben en alguna circumstància de les fixades als articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El president podrà sol·licitar als membres del tribunal una declaració expressa de no trobar-se en les circumstàncies fixades als articles esmentats.
  
El tribunal resoldrà tots els dubtes que puguen sorgir en l'aplicació d'aquestes normes, i allò que calga fer en els casos no establerts.
  
El procediment d'actuació del tribunal s'ajustarà a cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
10) Presentació d'instàncies
  
Les instàncies, juntament amb el currículum, cal presentar-les al Registre de Gerència de la Universitat de València (c/ Antiga Senda de Senent, 11, baix), en el termini de 20 dies naturals a partir de l'endemà de la seua publicació en el Diari Oficial de la Generalitat Valenciana.
  
Així mateix, cal presentar certificats compulsats de tots els requisits i mèrits que es fan constar al currículum.
  
Cal presentar una còpia del document nacional d'identitat.
  
11) Sol·licituds
  
S'haurà d'utilitzar el model que figura a l'annex I d'aquesta convocatòria, que es podrà recollir al Servei d'Investigació de la Universitat de València (c/ Antiga Senda de Senent, núm. 11, 3a planta).
  
12) Norma final
  
Aquesta convocatòria, les seues bases i tots els actes administratius que es puguen derivar d'aquesta i de les actuacions del tribunal, podran ser impugnats per les persones interessades en els casos i la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
València, 28 de setembre de 1998.- El vicerector d'Organització Administrativa: Lluís Guia i Marín.
  
ANNEX I
  
Instància
  
Dades personals
  
Primer cognom Segon cognom Nom
  
Data de naixement DNI Telèfon
  
Adreça Localitat/comarca o província
  
Dades del lloc de treball sol·licitat:
  
Denominació del lloc de treball: tècnic superior d'investigació. (Projecte: «Paper de l'òxid nítric en la resposta gastrointestinal a l'estrès: implicació fisiopatològica i bases d'actuació farmacològica»).
  
Classificació: A20 - E024
  
Demane l'admissió en el concurs públic per a cobrir una plaça de tècnic superior d'investigació, convocat per la Resolució de data 28 de setembre de 1998.
  
La persona interessada,
  
València, ... d ... de 1998
  
ANNEX II
  
Barem
  
Titulació acadèmica superior a la necessària per a accedir a la plaça: de 0 a 1 punt.
  
Experiència professional afí al perfil de la plaça: fins a 1 punt per any treballat, amb un màxim de 5 punts.
  
Idiomes (anglès): de 0 a 1 punts (aquest apartat es puntuarà a partir del nivell exigit en la convocatòria).
  
Altres mèrits afins a la plaça (publicacions, beques, cursos, programa de tercer cicle): de 0 a 4 punts.
  
Entrevista: de 0 a 4 punts. El nombre d'aspirants que hagen de passar a la fase d'entrevista es determinarà per criteri del tribunal que haja de jutjar les sol·licituds presentades.
  
ANNEX III
  
Tribunal titular
  
President: Diego Cortés Martínez, director del Departament de Farmacologia.
  
Vocals:
  
- Juan Vte. Esplugues Mota, professor del Departament de Farmacologia i director del projecte.
  
- Representants dels sindicats.
  
Secretària: Lucía Echevarría Gil, cap del Servei d'Investigació.
  
Tribunal suplent
  
President: Esteban Morcillo Sánchez, professor del Departament de Farmacologia.
  
Vocals:
  
- Mª Dolores Barrachina Sancho, professora del Departament de Farmacologia.
  
- Representants dels sindicats.
  
Secretari: Fernando Sánchez Carmen, responsable de la Secció de Gestió de la Investigació.